ཡང་གསང་ཐུགས་ཐིག་ཁྲིད་ཡིག་སྐོར།
ཉ༽
ཡངས་གང་དགར་བཏང༔ ངག་ནི་གཟའ་གཏད་མེད་པར་བག་མེད་བརྗོདཿ༔ སེམས་
ནི་གང་ཡང་ཡིད་ལ་མེད་པར་བཞག༔ གང་དྲན་སྨྱོན་པ་གཏད་མེད་ཅི་བཞིན་བརྗོདཿ༔
རེ་དོགས་ཤར་ཚེ་གཉན་ཐོག་གཉན་བབ་པའི༔ རེ་ཞིག་ཚེ་ན་ལུས་ངག་ཐང་ཆད་པས༔
སེམས་ཀྱང་ནམ་མཁའ་གཡའ་དག་ཇི་བཞིན་འགྱུར༔ དེ་ཚེ་ནམ་མཁའི་ཏིང་འཛིན་
བསྒོམ་པ་ནི༔ སྙིང་ཁའི་རྩ་འཁོར་དབུས་སུ་ཨཱཿམཐིང་གསལཿ དེ་ཡི་འོད་ཀྱིས་རང་
ལུས་འཛིན་བཅས་སྦྱང༔ དང་པོ་བུམ་ཅན་ཐ་མར་བར་རླུང་སྦྲག༔ ཕྱི་ནང་སྣོད་བཅུད་
ནམ་མཁའ་སྔོ་ཕྲིལ་སོང༔ དེ་ཡང་ན་བུན་དྭངས་བཞིན་སྟོང་པར་སྦྱང༔ ལུས་ཀྱིས་
མཆོང་རྒྱུག་རོལ་གར་ཅིར་ཡང་བསྒྱུར༔ ཞི་བདེར་ཉལ་དང་རྩུབ་སྤྱོད་ཉམས་དང་སྦྱརཿ
གོམས་ཚེ་རང་ལུས་འཛིན་ཞེན་ཀུན་དག་ནས༔ མེད་སྙམ་སྟོང་པའི་རང་གཟུགས་
མཐོང་བ་ནཿ༔ ལྟེ་བར་ཨཱཿདམར་སེམས་བཟུང་མེའི་ཏིང་འཛིན༔ འོད་ཀྱིས་ལུས་སྦྱངས་
ཨ་ཤད་མེ་འབར་དང༔ ཕྱི་སྣོད་དངོས་འཛིན་བསྲེག་དང་བག་ཆགས་སྦྱང༔ འདི་ནི་
རླུང་གི་གནད་ཀྱིས་གནས་པར་སྦྱང༔ གོམས་ཚེ་གར་བསྒྱུར་རྩལ་སྦྱང་སྣོད་བཅུད་
བསྲེགས༔ སླར་ཡང་ཨཱཿདམར་ཡེ་ཤེས་མེ་འབར་བ༔ གསལ་ཞིང་གོམས་ཚེ་མེ་ཡི་
ཏིང་འཛིན་འགྲུབ༔ རླུང་ནི་གསང་གནས་ཨཱཿལྗང་སེམས་བཟུང་ཞིང༔ འོད་ཟེར་རླུང་
ཤུགས་དྲག་པོས་རང་ལུས་དང༔ བག་ཆགས་དངོས་འཛིན་ཀུན་གཏོར་སྟོང་བར་སྦྱངཿ༔
ཨཱཿལྗང་རླུང་ཤུགས་བར་སྣང་དག་ལ་གནས༔ གོམས་ཤིང་ལུས་ཀྱི་འཛིན་ཞེན་དག་
པའི་ཚེ༔ རླུང་གི་ཤུགས་ཀྱིས་གནས་གཞན་བགྲོད་པ་དང༔ ཤིན་ཏུ་བརྟན་ཚེ་ཞིང་
ཁམས་བགྲོད་པའང་ནུས༔ ཆུ་ཡི་ཏིང་འཛིན་སྤྱི་བོའི་ཨཱཿདཀར་ལ༔ སེམས་བཟུང་
205

མདོ་མཁྱེན་བརྩེའི་གསུང་འབུམ།
ཆུ་བྱུང་བག་ཆགས་སྒྱུ་ལུས་སྦྱངས༔ ལུས་ཀུན་འོད་ཀྱིས་ཡོལ་གོར་བདུད་རྩིའི་ཆུས༔
ལྟེམ་གྱིས་གང་བ་ཡི་གེའི་སྙིང་པོ་ཅན༔ སེམས་བཟུང་བར་རླུང་དང་སྦྲག་འགུལ་བསྐྱོད་
སྤངས༔ དེ་ཉིད་ཆེས་ཆེར་བསླབ་པས་ཏིང་འཛིན་འགྲུབ༔ ས་ནི་མགྲིན་པར་ཨཱཿ སེར་
སེམས་བཟུང་སྟེ༔ འོད་ཟེར་སེར་པོས་རང་ལུས་དངོས་འཛིན་སྦྱང༔ འོད་ཀྱི་གང་
བུ་བྱ་ཆེན་སྒོ་ང་ཙམ༔ སེམས་བཟུང་ལུས་ཞེན་མ་ཆོད་བར་དུ་སྦྱང༔ རང་སྣང་འོད་
སེར་ལམ་ལམ་གྱུར་པའི་ཚེ༔ རི་རབ་རྡོ་རྗེའི་བྲག་དང་མཆོད་རྟེན་སོགསཿ དམིགས་
པའི་འཕྲུལ་འཁོར་གང་ལའང་བསྒྱུར་བར་ནུས༔ དེ་དག་ཀུན་གྱི་སྙིང་པོ་ཡང་ཟབ་
ནི༔ ནམ་མཁར་སྐས་བཙུག་ཐོགས་མེད་བགྲོད་པ་དང༔ སེང་གེ་ཁྱུང་ཆེན་ཞོན་ཞིང་
མཁའ་ལ་འགྲོ༔ རང་ལུས་མི་སྣང་སྟོང་བར་སྦྱང་བ་སོགས༔ ཁྲེགས་ཆོད་རྩལ་སྦྱང་
རུ་ཤན་ཆེན་མོས་རྟོགས༔ ༈ དེ་ནས་དངོས་གཞི་འཛིན་པ་རང་གྲོལ་གྱི༔ གདམ་པ་
ཟབ་མོ་ཉམས་སུ་ལེན་པ་ལཿ ཐོག་མར་འཁོར་བའི་ཀུན་རྟོག་ཀུན་སློང་ཞིངཿ༔ དེ་
ཡང་བག་ལ་ཉལ་བ་མངོན་དུ་ཕྱུང༔ རིགས་དྲུག་སྟོང་དང་སངས་རྒྱས་སྤྱོད་པ་སྤྱདཿ
ཁྱད་པར་རང་གི་རྒྱུད་ཀྱི་རྟོག་པའི་ཆོས༔ དུག་ལྔ་རེ་དོགས་མཚན་མའང་ཀུན་བརྗོད་
ཅིང༔ ལྕགས་ཀྱི་གཉེན་པོར་ལྕགས་ཀྱིས་གཅོད་པ་དང མེ་ཡི་གཉེན་པོར་མེ་ཡིས་
བསྲེག་པ་བཞིན༔ ཉོན་མོངས་གཉེན་པོར་ཉོན་མོངས་འཇོམས་པས་ན༔ རང་རང་
ཞེན་པ་མ་ཆོད་བར་དུ་འབད༔ དེ་ཚེ་སྣང་བ་གཏད་མེད་འལ་མ་འོལ༔ ཕྱད་ཕྱོད་གང་
ལའང་རེ་དོགས་བྲལ་གྱུར་ཚེ༔ ལུས་ནི་མི་རོ་ཅི་བཞིན་ཅི་བདེར་བཞག༔ ངག་ཀྱང་
པི་ཝཾ་རྒྱུན་ཐག་ཆད་པ་ལྟར༔ སེམས་ནི་ཐད་ཀའི་ཤེས་པ་རང་བབ་ལྷོད༔ བྱ་བ་དགུ་
206

ཡང་གསང་ཐུགས་ཐིག་ཁྲིད་ཡིག་སྐོར།
ཕྲུགས་ཀུ་སུ་ལུ་ཡི་ངང༔ འཁོར་བར་འཕེན་བྱེད་སེམས་ལ་བརྟགས་པའི་ཚེ༔ ད་
ལྟའི་རྣམ་པར་རྟོག་པ་གྱ་མ་གྱུ༔ ཐོག་མར་བྱུང་ས་བྱུང་མཁན་གཉིས་སུ་མེད༔ བྱུང་
ས་བརྟགས་ཚེ་བྱུང་མཁན་རང་ཡང་བོར༔ སྐྱེ་མེད་རྟོགས་སོ་གནས་ས་གནས་མཁན་
གྱི མཁན་པོ་སྟོང་ཞིང་ཆུ་ལ་འཇུས་དང་མཚུངས༔ འགྲོ་འོང་བརྟགས་ཚེ་འགྲོ་ས་
འགྲོ་མཁན་བྲལ༔ གློ་བུར་རྣམ་རྟོག་ཉི་ཟེར་རྡུལ་འཁྲིགས་བཞིན༔ འཁྲུལ་པའི་གཟུང་
འཛིན་གཉིས་སུ་ངོ་འཕྲོད་ཚེ༔ ཤེས་པ་ནམ་མཁར་གཏད་ཅིང་ཞི་གནས་ཤེས༔ སླར་
ཡང་རྩལ་སྦྱང་ཕྱི་ནང་རུ་ཤན་འབད༔ དེ་ཚེ་རྣམ་རྟོག་གང་ཤར་ལྷག་གིས་རིག༔ རིག་
མ་ཐག་ཏུ་ངོས་བཟུང་ངག་ནས་བརྗོད༔ སྣང་བ་གང་ཤར་ཐམས་ཅད་བདག་མེད་
དུཿ སེམས་ཀྱིས་ཐག་བཅད་ངག་གིས་བདག་མེད་བརྗོད༔ དགྲ་གཉེན་རྟོག་པ་གང་
ཆེ་མངོན་དུ་ཕྱུང འདི་དང་བརྟུལ་ཞུགས་རོ་ཉལ་ཆེན་པོ་གཉིས༔ རེས་མོས་འཁྲུལ་
པ་མ་ཞིག་བར་དུ་འབད༔ ཇི་ཞིག་ཚེ་ན་རྣམ་རྟོག་ཤར་གྲོལ་མཉམ༔ རང་གཞན་
ངག་གི་བརྗོད་པའང་བྲག་ཆར་མཚུངས༔ རང་ལུས་འཛིན་ཞེན་དག་ཅིང་ཐེ་ཚོམ་ཞིག
རིག་པ་མ་བཅོས་ལྷག་གིས་མཐོང་བའི་ཚེ༔ བླ་མས་དབང་བསྐུར་དབའ་རླབས་རྣམ་
པ་གསུམ༔ གང་རུང་ལ་བརྟེན་ཆོས་ཉིད་རང་ངོ་སྤྲད༔ དེ་ཚེ་མ་ཡེངས་མི་ཞེན་མི་སྒོམ་
ཞིང༔ བརྗོད་མེད་ངང་ནས་ཀ་དག་རང་ངོ་ཤེས༔ ཐེ་ཚོམ་རྟོག་དཔྱོད་དྲི་མས་མ་གོས་
པར༔ གང་ཤར་ཕན་གནོད་བྲལ་བར་རང་ཤུགས་གྲོལ༔ ཉོན་མོངས་དགེ་སྡིག་མ་
སྤངས་གནས་སུ་དག༔ རོ་སྙོམ་ཆེན་པོ་ཁྲེགས་ཆོད་འབྲས་བུ་ཐོབ༔ གང་ལའང་མི་
ཞེན་བླང་དོར་མཚན་མ་བྲལ༔ ཐམས་ཅད་ཐམས་ཅད་རྨི་ལམ་སྒྱུ་མར་རྟོགས༔ སྐྱེ་
207

མདོ་མཁྱེན་བརྩེའི་གསུང་འབུམ།
དང་འཆི་བ་མིང་གི་བླ་དྭགས་ཙམ༔ རིགས་དྲུག་སྡུག་བསྔལ་མེད་སྣང་སྟོང་གཟུགས་
མཚུངས༔ དེ་ཚེ་ཀུན་བཟང་ཆོས་སྐུའི་དགོངས་པ་རྟོགས༔ བླ་ན་མེད་པའི་འབྲས་
བུ་ཆེན་པོའོ༔ སྐབས་ཀྱི་ངོ་སྤྲོད་གང་ཟག་རབ་འབྲིང་གི༔ རྒྱུད་ཚོད་དང་བསྟུན་བླ་
མའི་ཞལ་ལས་ཤེས༔ དགའ་རབ་རྡོ་རྗེས་གསང་བའི་ངོ་སྤྲོད་ནི༔ ཀྱེ་སྐལ་ལྡན་རིགས་
ཀྱི་བུ་དད་པ་དང་དམ་ཚིག་ལྡན་པ་ལེགས་པར་ཉོན་ཅིག༔ ཁྱོད་དབའ་རླབས་ཆེན་
མོའི་དུས་སུ་རིག་པ་སྨྲ་བསམ་བརྗོད་མེད་གཞི་མེད་རྩ་བྲལ་དུ་ཧད་ཀྱིས་ལུསཿ
གཟུགས་སྣང་སྒྲར་སྣང་སོགས་ཡུལ་གང་ལའང་མཐོང་བ་ཙམ་ལས་ཚོར་བས་
བདག་ཏུ་མ་བཟུང་ཞིང༔ ཐེ་ཚོམ་དང་རེ་དོགས་ཆགས་སྡང་ཀུན་ལས་འདས་པ་དེ་
ཀ་དག་རིག་པ་གདོད་མའི་མགོན་པོ་ཀུན་ཏུ་བཟང་པོའི་དགོངས་པའི་མཐིལ་ཆེན་
པོའོ༔ ངོ་ཤེས་པར་གྱིས་ཤིག༔ འབྲས་བུའི་གྲོལ་ས་ཆེན་པོའང་འདི་ཀའོ༔ འོ་རིགས་
ཀྱི་བུ༔ ཡབ་ཡུམ་མཉམ་སྦྱོར་གྱི་ཚེ་ཆགས་པའི་ཤུགས་ཀྱིས་ཉོན་མོངས་པའི་ཀུན་
རྟོག་བརྒྱད་ཁྲི་བཞི་སྟོང་རང་སར་འགགས་ནས་གཉིས་ཤོར་གཉིས་མཉམ་གྱི་ཚེ༔
བདེ་བ་ཆེན་པོའི་ཤུགས་ལས་ལྷན་སྐྱེས་ཡེ་ཤེས་ཞེས་བྱ་བ༔
བདེ་བ་དེའི་ངང་ལ་
དར་ ཅིག་ གང་ ཡང་ཡིད་ ལ་ མེད་ པ་ ནམ་ མཁའ་ གཡའ་ དག་ པ་ ལྟར་ ཐིམ་ གྱིས་
གནས་པ་དེ་ནི་བུམ་པ་སྐུའི་རང་གདངས་ཀུན་ཏུ་བཟང་པོའི་དགོངས་ཉམས་ཆེན་
ཐབས་ལ་བརྟེན་ནས་རྟོགས་པ་ཡིན་པས་ངོ་ཤེས་པར་གྱིས་ཤིགཿ
པོ་སྟེ༔
སངས་
རྒྱས་ཀྱི་དགོངས་པ་འདི་ཁོ་ནའོ༔ འོ་རིགས་ཀྱི་བུ་ཡིད་ལ་མེད་པ་བླ་མས་ཕཊཿཀྱིས་
བརྡ་དབང་བསྐུར་བའི་ཚེ༔ སྔངས་ཤིང་རྣམ་རྟོག་རེ་ཞིག་རང་ཡལ་དུ་སོང་ནས་ཧ་
208

ཡང་གསང་ཐུགས་ཐིག་ཁྲིད་ཡིག་སྐོར།
ཉ༽
ཕྱད་དེ་ལུས་པ་འདི་ཡང་རིག་པ་རང་བྱུང་གི་ཡེ་ཤེས་ཐ་མལ་ཤེས་པ་མ་བཅོས་ཟང་
ཁ་མ་ཡིན་ཏེ་ངོ་ཤེས་པར་གྱིས་ཤིགཿ འོ་རྒྱུན་དུ་བླ་མའི་ཐུགས་དང་རང་གི་རིག་པ་
དབྱེར་མེད་འཚོས་ལ་རང་གདངས་དང་མ་བྲལ་བར་གྱིས་ཤིག༔ སྐྱེ་མེད་རིག་པ་
ངོ་འཕྲོད་ནཿ༔ བདག་མེད་འཛིན་ཞེན་བྲལ་བར་རྟོགས༔ སྒོམ་མེད་ངོ་བོ་ཉིད་མེད་
པཿ འཁོར་འདས་བདག་མེད་སྒྱུ་མར་རྟོགས༔ རྩལ་གྱི་རྣམ་རྟོག་བཟང་ངན་ཀུན༔
གང་ཤར་མ་ཞེན་ཤར་མཁན་རྟོག༔ ཤར་ཚེ་མཉམ་ཤར་བཟང་ངན་མེད༔ གྲོལ་ཚེ་
མཉམ་གྲོལ་བཟང་ངན་མེད༔ རགས་པའི་རྐྱེན་གྱིས་མ་བསྒྱུར་ཅིང༔ ཕྲ་བའི་རྐུན་
བུས་མ་བསླུས་ན༔ གང་ཤར་ཆོས་ཉིད་རོལ་གར་རོ༔ བསྒོམ་དུ་རྡུལ་ཙམ་མེད་པ་
ལཿ ཡེངས་དང་མ་ཡེངས་འཛིན་ཞེན་གྲོལ༔ བྱར་མེད་ལྷུག་པར་གནས་པ་དེ ཁྲེགས་
ཆོད་ལྟ་བའི་འབྲས་བུའོ༔ སྐལ་ལྡན་རྣམས་ཀྱི་སྙིང་ལ་ཆོངས༔ ཅེས་གསུངས་ཁྲེགས་
ཆོད་ལམ་གྱི་མཐར་ཐུག་པ༔ འདི་ལས་གཞན་དུ་ང་ཡིས་མ་མཐོང་ངོ༔ ས་མ་ཡཿ༔
༈ ད་ནི་འོད་གསལ་རྫོགས་པ་ཆེའི ཉམས་ལེན་བགྲོད་པ་གཅིག་པུའི་ལམ༔ འོད་
གསལ་ཐོད་རྒལ་ཆེན་པོ་ཡི༔ གནད་ཀྱི་གདམས་པ་བསྟན་གྱིས་ཉོན༔ ཐོག་མར་
རོ་སྙོམས་ཅུང་ཟད་བྱ༔ དེ་ནས་བྱ་བ་དགུ་ཕྲུགས་བཏང༔ ལུས་སེམས་རྣལ་དུ་ཕེབས་
པའི་ཚེ༔ སྤྲུལ་སྐུ་དྲང་སྲོང་འདུག་སྟངས་དང༔ ལོངས་སྐུ་གླང་པོ་ཆེ་ཡི་སྟངས༔ ཆོས་
སྐུ་སེང་གེ་འདུག་སྟངས་གསུམ༔ ཆོས་སྐུའི་གཟིགས་སྟངས་སྐྱེ་མེད་སྟེང༔ ལོངས་
སྐུའི་གཟིགས་སྟངས་འགག་མེད་ཐད༔ སྤྲུལ་སྐུའི་གཟིགས་སྟངས་འགྲོ་དོན་འོག༔
མི་འགྱུར་རྡོ་རྗེའི་འདུག་སྟངས་ནི༔ གན་རྐྱལ་བར་རླུང་འོག་ཏུ་མནན༔ ལུས་བསྲངས་
209

མདོ་མཁྱེན་བརྩེའི་གསུང་འབུམ།
ནམ་མཁའ་དྭངས་པའི་ངོས༔ རིག་པ་གཏད་ཅིང་དར་ཅིག་བཞག༔ དེ་ནས་དབུས་
དང་སྟེང་འོག་གཉིས༔ གཡས་གཡོན་ལྔ་རེ་སྤྱན་ལྔ་ལྡན༔ འོད་སྣང་དག་དང་བསྟུན་
པའོ༔ རེ་འགར་ཙོག་པུའི་འདུག་སྟངས་ཀྱིས༔ མུན་པའི་རྣལ་འབྱོར་དག་ལ་བསླབ༔
ཉི་ཟླར་ཐོག་མར་ངོ་འཕྲོད་ཙམ༔ རྒྱུན་དུ་ནམ་མཁའ་དྭངས་བ་དང༔ བར་སྣང་སྟོང་
པར་སྦྱང་བར་བྱ༔ ལུས་ནི་སྤྱོད་པར་མི་གནས་ཤིང༔ ངག་ནི་སྒྲ་ལ་མི་གནས་པར༔
སེམས་ནི་འཁྲུལ་བར་གནས་མི་བྱ༔ མི་འགུལ་མི་སྨྲ་མ་བཅོས་པར༔ གནད་གསུམ་
ཐེབ་པ་འདིའི་དགོངས་པཿ མི་འགུལ་མིག་ལ་མི་གཡོ་རླུང༔ མི་སེམས་རིག་པ་ཐོག་
མར་གཅེས༔ གོམས་ཆ་ཐོབ་ནས་གང་བདེར་བཞག༔ སྐབས་སུ་སྨྱོན་པ་བརྟུལ་ཞུགས་
ཀྱིས༔ གང་ཤར་སྤྱོད་པའི་རྩལ་སྦྱང་ངོ༔ དེ་ཡང་ནང་གདངས་ཕྱི་གདངས་ཀྱི༔ སྣང་
བ་བཞི་དང་སྒྲོན་མ་དྲུག༔ རྣལ་འབྱོར་ལྡན་པའི་རྡོ་རྗེའི་ལུས༔ སྙིང་དབུས་མི་
ཤིགས་ཐིག་ལེ་ནི ཙིཏྟ་ཤ་ཡི་སྒྲོན་མ་ཞེས༔ དྭངས་མ་ལྔ་འདུས་གཟུགས་སུ་གནསཿ
དེ་དབུས་ཆོས་ཉིད་གཞིའི་སྒྲོན་མ༔ ངོ་བོ་རང་བཞིན་ཐུགས་རྗེར་བཞུགས༔ ཡེ་ཤེས་
ལྔ་ཡི་འཆར་གཞིའོ༔ དེ་ལས་འོད་རྩ་དར་དཀར་གྱི༔ སྐུད་པ་ལྟ་བུས་མིག་གཉིས་
འབྲེལ༔ ཁྲག་དང་ཆུ་སེར་གྱིས་མ་གོས༔ འོད་རྩ་བ་མེན་རྭ་འདྲ་བ༔ རྒྱང་ཞགས་ཆུ་
ཡི་སྒྲོན་མའོ ནམ་མཁའ་དྭངས་པའི་དབྱིངས་རུམ་དུ༔ འོད་སྣང་རེ་ལྡེའམ་ཟ་
བཀྲམ༔ རྐྱེན་གྱིས་དཀར་སེར་དམར་ལྗང་མཐིང༔ སྣང་བ་རྣམ་དག་དབྱིངས་སྒྲོན་
མཿ དེའི་དབུས་འོད་ལྔའི་ཐིག་ལེ་ནི༔ རྨ་བྱའི་མདོངས་ལྟར་བཀྲ་བ་དང༔ རྩིབ་
ཤར་གྱེན་འགྲེང་གོར་མོར་བཟུང༔ ཐིག་ལེ་སྟོང་པའི་སྒྲོན་མའོ༔ དེ་ཡང་རྩ་རིགས་
210

ཡང་གསང་ཐུགས་ཐིག་ཁྲིད་ཡིག་སྐོར། ཉ༽
ཁྱད་པར་ལས༔ ཐོག་མ་ཉིད་ནས་གསལ་བ་དང༔ རྣལ་འབྱོར་ཉམས་ལེན་གོ་བསྟུན་
དང༔ མ་ངེས་གཟུགས་སུ་འཆར་བའང་ཡོད༔ དེ་དབུས་མུ་ཏིག་ཕྲེང་བའམ༔ གསེར་
སྐུད་བསྒྲིམས་པ་ལྟ་བུ་སྟེ༔ གཅིག་ཏུ་མི་གནས་ཀུན་ཏུ་གཡོ ཁ་དོག་གཟུགས་སུ་
གྲུབ་པ་མེད༔ བར་མཚམས་ཐིག་ལེ་ཕྲ་མོས་བརྒྱན༔ རིག་པ་རྡོ་རྗེ་ལུ་གུ་རྒྱུད༔ ཐོག་
མའི་ཉམས་ལེན་མཐིལ་ཡིན་ཏེ འདི་ཉིད་ཡུལ་སྣང་གང་ལའང་འཆར༔ ཐོག་མར་
བཞུགས་སྟངས་གཟིགས་སྟངས་ཀྱི གནད་ཀྱིས་འདི་ལ་གོམས་འདྲིས་མཛོདཿ
༈ མུན་པའི་རྣལ་འབྱོར་ཆེན་པོ་ནི༔ དབྱིངས་སྒྲོན་ཟ་འོག་བཀྲམ་འདྲ་ལཿ ཐིག་ལེ་
སྟོང་པར་གོར་མོག་ཆུར༔ རྡེལ་བརྒྱབ་ཇི་བཞིན་གྱི་ལེ་བ༔ འོད་ལྔ་མ་ངེས་གཟུགས་
སུ་འཆརཿ༔ རྩིབ་ཤར་གྱེན་འགྲེངས་མཆོད་རྟེན་དང༔ ཁང་བུ་བརྩེགས་པའི་རྣམ་
པར་འཆརཿ༔ ལུ་གུ་རྒྱུད་ནི་ཐོག་མའི་དུས༔ ཁ་དོག་གཟུགས་སུ་མ་གྲུབ་ཀྱང༔ གྱ་གྱུ་
འགྲོ་འོང་ཅན་དུ་འཆར༔ དེ་ལ་གོམས་ཞིང་འདྲེས་པ་ནི༔ ནང་གི་རིག་པའི་རྟེན་
ཉིད་དུ༔ ཞེན་ཆགས་མེད་པར་ཐད་ཀར་བཞག༔ ནང་གདངས་ཕྱི་རུ་ཤར་བ་སྟེ༔ རང་
འོད་ཡིན་པར་ཤེས་པར་གྱིས༔ དེ་ཡང་ཆོས་ཉིད་མངོན་སུམ་དུས༔ རིག་པ་བརྗོད་
དུ་མེད་པ་ལ༔ འོད་གདངས་ཁ་དོག་རྣམ་ལྔ་པོ༔ འཕེལ་འགྲིབ་མེད་པར་གསལ་བ་
ལ༔ ལུག་རྒྱུད་རང་ངོ་ཤེས་པའི་ཚེ༔ རི་རྩེའམ་ནི་མཐོ་བའི་སར༔ རྡོ་རྗེ་སློབ་དཔོན་
ཐུགས་རྗེའི་གཏེརཿ༔ རིག་མ་དཔའ་བོ་མཁའ་འགྲོའི་ཚོགས༔ ཚོགས་དང་མཆོད་
པས་མཉེས་བྱས་ལ༔ ཉིན་གསུམ་ཐུགས་ཀྱི་དགོངས་པ་རྫོགས༔ ཐོག་མར་བྱིན་
རླབས་དབང་ཆེན་བསྐུར༔ རིག་པའི་རྩལ་དབང་ཆེན་པོ་ནི༔ སློབ་དཔོན་ཆབ་ཀྱིས་
211

མདོ་མཁྱེན་བརྩེའི་གསུང་འབུམ།
སློབ་བུ་བཀྲུས༔ རྣམ་སྣང་ཆོས་བདུན་འདུག་སྟངས་ཀྱིས༔ སྟོད་གཡོགས་བསལ་
ཞིང་བླ་སློབ་གཉིསཿ དད་དང་བརྩེ་བའི་དགོངས་པ་གཏདཿ བླ་མས་བྱིན་ཆེན་
དབབ་མཛད་ཅིང༔ སྤོས་དང་རྫས་ལྔ་དུད་པས་བདུག ཐབས་དང་བརྡ་ཡིས་རང་
ངོ་སྤྲདཿ༔ དབང་རབ་སྐལ་བ་ལྡན་པ་ལ༔ སྲོད་དུས་གསང་བའི་དབང་མཆོག་
བསྐུར༔ ནམ་གུང་ཤེས་རབ་ཡེ་ཤེས་ཀྱིས༔ རིག་པ་དོན་གྱི་རང་ངོ་སྤྲདཿ དེ་ཡང་བླ་
མའི་དགོངས་པ་གཏད༔ ཀྱེ་ཧོ་སྐལ་ལྡན་སྙིང་གི་བུ༔ གཉིས་ཤོར་གཉིས་མཉམ་
དུས་འདི་རུ༔ ཉོན་མོངས་རྟོག་ཚོགས་བརྒྱད་ཅུ་པོ༔ ཐམས་ཅད་འདོད་པའི་ཀློང་དུ་
ཐིམ༔ འདོད་པ་བདེ་བའི་ངང་ཉིད་ལས༔ ཤིན་ཏུ་རྣམ་དག་ཧད་ཀྱིས་བརྒྱལ༔ རིག་
མའི་བདེ་བའི་ཤུགས་ཉིད་ལས༔ བརྗོད་དུ་མེད་པ་ཧ་ཕྱད་དེ༔ སྟོན